# Ramonvila e Sent Anha

Ramonvila e Sent Anha$^,$$^,$$^,$ o Ramonvila Sent Anha (Ramonville-Saint-Agne en francés) es una comuna lengadociana al ras de Tolosa, au departament de la Nauta Garona e la region administrativa d'Occitània, ancianament de Miègjorn-Pirenèus.

## Geografia

Comuna de l'airal urban de Tolosa sus la riba esquèrra de val de l'Èrs Mòrt. Accès per lo periferic de Tolosa sortida n⁰19.

### Perimètre del territòri

Comunas confrontantas de Ramonvila Sent Anha :
| | Tolosa | |
| | | Labeja |
| Puègbusca | Ausevila Tolosana | |

## Istòria

Una legenda conta que Ramonvila ven de Raimon : Raimon IV comte de Tolosa auriá tengut un castèl sus los nauts del val prèp de l'actuala comuna de Ramonvila. Tanben poiriá èsser d'origina franca o visigòta donc abans lo comte Raimon.
Pendent l'Ancian Regime, Ramonvila Sent Anha èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Le vocable de la glèisa es Sent Anhan (Anha). Sent Anha es le nom de la parròquia, Ramonvila le nom de la comunautat. En 1790, Ramonvila Sent Anha èra del canton de Tolosa; en l'an IX, del canton de Tolosa-sud, en 1973, de Tolosa-9.
Lo riu Sant Anha es una frontièra de la parròquia de Ramonvila en direccion de Tolosa, (Saint Aignan, patron d'Orleans qu'en 451 desliurèt sa vila assetjada par Atila).
Los lòcs mai coneguts de Ramonvila son lo mas de Cinquanta, qu'es una anciana bòria d'un òrdre religiós que sa renda èra de 50 polalhas cada annada, e lo Canal de las Doas Mars, bastit per Pèire Pau Riquet al sègle XVII, qu'es marcat sus la lista del Patrimòni Mondial de l'UNESCO.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | (2026) | Christophe Lubac | PS, puèi Gen.s (Benoît Hamon) | cargat de mission, foncionari territorial, conselhièr departamental (2021-), 3n vice-president del Sicoval |
| març de 1989 | 2008 | Pierre Cohen | PS | engenhaire de recèrca en informatica, deputat (1997-2012), futur cònsol de Tolosa (2008-2014), conselhièr regional (1986-1992) |
| març de 1977 | 1989 | Francis Barousse | PS | inspector de las talhas, conselhièr regional (1984-1987) |
| març de 1971 | 1977 | Lucien Larroque | | |
| 1945 | 1971 | Benjamin Charrié | | |
| | 1945 | | | |
| Totas las donadas non son pas encara conegudas. |||||
Abans la refòrma cantonala de 2014, aplicada en 2015, la comuna èra del canton de Tolosa-9; es ara del canton de Tolosa-11.

## Demografia

modificar « persona »  v · d · m 
Evolucion demografica Populacion comunala actuala (2013): 13475, totala: 13885 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 439 | 460 | 454 | 461 | 498 | 494 | 500 | 497 | 397 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 505 | 480 | 484 | 469 | 469 | 471 | 509 | 506 | 479 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 441 | 475 | 460 | 446 | 484 | 543 | 547 | 791 | 971 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 251 | 2 214 | 8 699 | 10 561 | 11 834 | 11 696 | 11 738 | 11 660 | 11 554 11 870 |
| 2009 | 2010 |
| 11 588 11 909 | 11 994 12 327 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 14467 abitants e la densitat èra de 2 239,47 ab/km².

## Lòcs e monuments

* Lo Canal de las Doas Mars, o pus recentament Canal del Miègjorn, dempuèi 1996 es marcat sus la tièra del Patrimòni Mondial de l'UNESCO. De veire : sos ponts (lo mai polit de Ramonvila es lo pont de Manja-Pomas), sas resclausas, sos pòrts (Pòrt Sud, e pòrt tecnic), las ribas del canal jos las platanas
* Un colombièr de la Comtessa que data del sègle XVII se trapa al lòc Dralet. Es marcat sus la tièra dels Monuments istorics.
* Un aqüeducte de sifon, de Sant Anha, jos lo Canal de las Doas Mars
* Una glèisa que data del sègle XVIII
* Una glèisa amb son campanal mur dins lo quartièr de Glèisa-Vièlha
* Lo Bikini, sala d'espectacles, orientat rock.

### Transpòrts

* Accès per lo periferic de Tolosa sortida n⁰19
* Estacion del mètro de Tolosa, linha B: Ramonvila

### Principals quartièrs
## Personalitats ligadas a la comuna

* Frédéric Michalak, jogaire de Rugbi de XV

## Vilas embessonadas

* Karben, Alemanha Èssa
* Zuera, Aragon

## Véser tanben

* Comunas de la Nauta Garona

## Ligams extèrnes

* Site de la comuna de Ramonvila e Sant Anha
* Site de la parròquia de Ramonvila e Sant Anha
* Ramonvila e Sant Anha sul site de l'Institut Geografic Nacional francés

## Nòtas

* ↑ Pojada, Patrici (2009). Repertòri toponimic de las comunas de la region Miègjorn-Pirenèus. Nouvelles Éditions Loubatières. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Sent Anha es le nom de la parròquia, Ramonvila le nom de la comunautat https://docplayer.fr/14783413-Dictionnaire-des-localites.html, Dictionnaire des Localités de Haute-Garonne, p. 38; son pas, doncas, doás localitats diferentas que s'ajustèron mès una sola entitat
* ↑ Dictionnaire des localités de la Haute-Garonne, p. 38 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portal de Lengadòc